Source: https://eur-lex.europa.eu/legal-content/RO/TXT/HTML/?uri=OJ:L:2018:014:FULL&from=SV
Timestamp: 2019-11-20 03:55:35+00:00
Document Index: 9690214

Matched Legal Cases: ['Articolul 10', 'articolul 10', 'articolul 10', 'articolul 14', 'articolul 49', 'articolul 12', 'articolul 12', 'articolul 12', 'articolul 12', 'articolul 18', 'articolul 12', 'articolul 12', 'articolul 12', 'articolul 12', 'articolul 20', 'articolul 32']

Jurnalul Oficial L 14/2018
Regulamentul (UE) 2018/76 al Consiliului din 23 octombrie 2017 privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius
Regulamentul de punere în aplicare (UE) 2018/77 al Comisiei din 15 ianuarie 2018 privind clasificarea anumitor mărfuri în Nomenclatura combinată
Regulamentul (UE) 2018/78 al Comisiei din 16 ianuarie 2018 de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește limitele maxime pentru reziduurile de 2-fenil-fenol, bensulfuron-metil, dimetaclor și lufenuron din sau de pe anumite produse ( 1 )
Regulamentul (UE) 2018/79 al Comisiei din 18 ianuarie 2018 de modificare a Regulamentului (UE) nr. 10/2011 privind materialele și obiectele din plastic destinate să vină în contact cu produsele alimentare ( 1 )
Regulamentul de punere în aplicare (UE) 2018/80 al Comisiei din 18 ianuarie 2018 privind prețul minim de vânzare pentru laptele praf degresat pentru a șaisprezecea invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080
REGULAMENTUL (UE) 2018/76 AL CONSILIULUI
din 23 octombrie 2017
privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius
La 28 ianuarie 2014, Consiliul a adoptat Decizia 2014/146/UE (1) privind încheierea Acordului de parteneriat în domeniul pescuitului dintre Uniunea Europeană și Republica Mauritius (denumit în continuare „acordul”).
Primul protocol (2) la acord stabilea, pentru o perioadă de trei ani, posibilitățile de pescuit acordate navelor Uniunii în zona de pescuit aflată sub suveranitatea sau jurisdicția Republicii Mauritius (denumită în continuare „Mauritius”), precum și contribuția financiară acordată de Uniune. Perioada de aplicare a protocolului respectiv a expirat la 27 ianuarie 2017.
În conformitate cu Decizia (UE) 2017/1960 a Consiliului (3), la 8 decembrie 2017 a fost semnat un nou protocol de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului încheiat între Uniunea Europeană și Republica Mauritius (denumit în continuare „protocolul”).
Este oportun să se definească metoda de alocare a posibilităților de pescuit între statele membre pentru toată perioada de aplicare a protocolului.
Articolul 10 alineatul (1) din Regulamentul (CE) nr. 1006/2008 al Consiliului (4) prevede că Comisia trebuie să informeze statele membre în cauză dacă se constată că numărul de autorizații de pescuit sau posibilitățile de pescuit alocate Uniunii în temeiul protocolului nu sunt pe deplin utilizate și să le ceară să confirme că nu utilizează aceste posibilități de pescuit. Se consideră că lipsa unui răspuns, într-un termen stabilit, reprezintă confirmarea faptului că navele statului membru în cauză nu utilizează pe deplin posibilitățile de pescuit care i-au fost alocate în perioada respectivă. Ar trebui să se stabilească termenul respectiv.
Protocolul se va aplica cu titlu provizoriu de la data semnării sale, pentru a asigura începerea rapidă a activităților de pescuit de către navele Uniunii. Prin urmare, și prezentul regulament ar trebui să se aplice de la data respectivă,
(1) Posibilitățile de pescuit stabilite în temeiul protocolului se alocă între statele membre după cum urmează:
nave de pescuit ton cu plasă-pungă:
22 de nave
nave cu paragate plutitoare:
29 de nave
(2) Regulamentul (CE) nr. 1006/2008 se aplică fără a se aduce atingere acordului și protocolului.
(3) În cazul în care cererile de autorizații de pescuit din partea statelor membre menționate la alineatul (1) nu epuizează posibilitățile de pescuit stabilite prin protocol, Comisia ia în considerare cererile de autorizații de pescuit din partea oricărui alt stat membru în conformitate cu articolul 10 din Regulamentul (CE) nr. 1006/2008.
(4) Termenul menționat la articolul 10 alineatul (1) din Regulamentul (CE) nr. 1006/2008 se stabilește la 10 zile lucrătoare de la data la care Comisia înaintează cererea.
Se aplică de la 8 decembrie 2017.
Adoptat la Luxemburg, 23 octombrie 2017.
(1) Decizia 2014/146/UE a Consiliului din 28 ianuarie 2014 privind încheierea Acordului de parteneriat în domeniul pescuitului dintre Uniunea Europeană și Republica Mauritius (JO L 79, 18.3.2014, p. 2).
(2) Protocol de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius (JO L 79, 18.3.2014, p. 9).
(3) Decizia (UE) 2017/1960 a Consiliului din 23 octombrie 2017 privind semnarea în numele Uniunii și aplicarea cu titlu provizoriu a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Uniunea Europeană și Republica Mauritius (JO L 279, 28.10.2017, p. 1).
(4) Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare, de modificare a Regulamentelor (CEE) nr. 2847/93 și (CE) nr. 1627/94 și de modificare a Regulamentului (CE) nr. 3317/94 (JO L 286, 29.10.2008, p. 33).
REGULAMENTUL DE PUNERE ÎN APLICARE (UE) 2018/77 AL COMISIEI
din 15 ianuarie 2018
Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror altor nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului respectiv.
Adoptat la Bruxelles, 15 ianuarie 2018.
Un articol textil de formă paralelipipedică (denumit „protecție de saltea”), confecționat dintr-un material textil țesut din fibre sintetice (100 % poliester), lavabil, cu dimensiuni de aproximativ 200 × 60 × 8 cm.
Articolul are un fermoar pe una dintre laturile lungi, care permite introducerea saltelei.
Tot pe una din laturile lungi este cusut un mâner confecționat din material textil.
(A se vedea imaginea) (*1)
Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 6302 , 6302 22 și 6302 22 90 .
Articolul este confecționat din material lavabil și are un fermoar care permite scoaterea saltelei în orice moment, deci poate fi spălat [a se vedea, de asemenea, Notele explicative ale Sistemului armonizat (NESA) aferente poziției 6302 , primul paragraf]. În consecință, are caracteristicile obiective și proprietățile lenjeriei de pat.
Prin urmare, articolul trebuie clasificat la codul NC 6302 22 90 ca „lenjerie de pat, alta decât cea tricotată sau croșetată, din fibre sintetice”.
REGULAMENTUL (UE) 2018/78 AL COMISIEI
de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește limitele maxime pentru reziduurile de 2-fenil-fenol, bensulfuron-metil, dimetaclor și lufenuron din sau de pe anumite produse
având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (1), în special articolul 14 alineatul (1) litera (a) și articolul 49 alineatul (2),
Limitele maxime de reziduuri (LMR) pentru 2-fenil-fenol au fost stabilite în anexa II la Regulamentul (CE) nr. 396/2005. Pentru dimetaclor și lufenuron, LMR-urile au fost stabilite în partea A din anexa III la regulamentul respectiv. Pentru bensulfuron-metil, nu au fost încă stabilite LMR-uri.
Pentru 2-fenil-fenol, Autoritatea Europeană pentru Siguranța Alimentară, denumită în continuare „autoritatea”, a emis un aviz motivat privind revizuirea LMR-urilor existente în conformitate cu articolul 12 alineatul (1) din Regulamentul (CE) nr. 396/2005 (2). Autoritatea a propus modificarea definiției reziduurilor pentru produsele vegetale și a recomandat reducerea LMR-urilor pentru mușchi, grăsime, ficat și rinichi de porcine, bovine și cabaline, precum și pentru laptele provenind de la bovine și cabaline. Autoritatea a concluzionat că, în ceea ce privește LMR pentru citrice, anumite informații nu au fost disponibile și că este necesară o analiză suplimentară din partea responsabililor cu gestionarea riscurilor. Deoarece nu există riscuri pentru consumatori, LMR pentru acest produs ar trebui stabilit în anexa II la Regulamentul (CE) nr. 396/2005 la nivelul existent sau la nivelul identificat de autoritate. În ceea ce privește LMR pentru pere, limita maximă de reziduuri Codex este sigură pentru consumatori. Prin urmare, este adecvat să se stabilească LMR pentru pere la același nivel.
Pentru bensulfuron-metil, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (3). Autoritatea a recomandat creșterea sau menținerea LMR-urilor existente.
Pentru dimetaclor, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (4). Autoritatea a recomandat creșterea sau menținerea LMR-urilor existente.
Pentru lufenuron, autoritatea a emis un aviz motivat privind LMR-urile existente în conformitate cu articolul 12 alineatul (1) din Regulamentul (CE) nr. 396/2005 (5). Autoritatea a propus modificarea definiției reziduului pentru toate produsele și a recomandat reducerea LMR-urilor pentru citrice, fructe semințoase, cireșe dulci, prune, struguri de masă, struguri de vin, smochine, kaki, kiwi, cartofi, tomate, ardei dulci/gogoșari, castraveți, dovlecei și soia. Pentru alte produse, autoritatea a recomandat creșterea sau menținerea LMR-urilor existente. Aceasta a concluzionat că, în ceea ce privește LMR-urile pentru caise, piersici, căpșuni, castraveți cornișon, salata mielului/fetică, lăptuci, scarolă/cicoare cu frunze întregi, creson și alți germeni și lăstari, Barbarea verna, rucolă, muștar vânăt, plante de cultură cu frunze tinere (inclusiv specii din familia Brassicaceae), ficat și rinichi de porcine, bovine, ovine, caprine, cabaline și ficat de pasăre, unele informații nu au fost disponibile și că este necesară o analiză suplimentară din partea responsabililor cu gestionarea riscurilor. Întrucât nu există niciun risc pentru consumatori, LMR-urile pentru produsele respective ar trebui stabilite în anexa II la Regulamentul (CE) nr. 396/2005 la nivelul existent sau la nivelul identificat de autoritate. Aceste LMR-uri vor fi revizuite; revizuirea va ține seama de informațiile disponibile în termen de doi ani de la data publicării prezentului regulament.
În ceea ce privește produsele pe care utilizarea produsului de protecție a plantelor în cauză nu este autorizată și pentru care nu există toleranțe la import sau limite maxime pentru reziduuri conform Codex Alimentarius (CXL-uri), LMR-urile ar trebui stabilite la limita specifică de cuantificare sau ar trebui să se aplice LMR implicită, astfel cum se prevede la articolul 18 alineatul (1) litera (b) din Regulamentul (CE) nr. 396/2005.
Comisia a consultat laboratoarele de referință ale Uniunii Europene pentru reziduurile de pesticide cu privire la necesitatea de a adapta anumite limite de cuantificare. În privința mai multor substanțe, laboratoarele menționate au concluzionat că, pentru anumite produse de bază, dezvoltarea tehnică necesită stabilirea unor limite specifice de cuantificare.
Înainte ca LMR-urile modificate să devină aplicabile, ar trebui acordată o perioadă de timp rezonabilă pentru a permite statelor membre, țărilor terțe și operatorilor din industria alimentară să se pregătească pentru îndeplinirea noilor cerințe care vor rezulta din modificarea LMR-urilor.
Regulamentul (CE) nr. 396/2005, astfel cum era formulat înainte de modificarea adusă prin prezentul regulament, continuă să se aplice produselor care au fost produse în mod legal înainte de 8 august 2018.
Se aplică de la 8 august 2018.
Adoptat la Bruxelles, 16 ianuarie 2018.
(2) Autoritatea Europeană pentru Siguranța Alimentară; Aviz motivat privind revizuirea limitelor maxime de reziduuri existente pentru 2-fenil-fenol în conformitate cu articolul 12 din Regulamentul (CE) nr. 396/2005. EFSA Journal 2017;15(1):4696.
(3) Autoritatea Europeană pentru Siguranța Alimentară; Aviz motivat privind revizuirea limitelor maxime de reziduuri existente pentru bensulfuron-metil în conformitate cu articolul 12 din Regulamentul (CE) nr. 396/2005. EFSA Journal 2016;14(10):4596.
(4) Autoritatea Europeană pentru Siguranța Alimentară; Aviz motivat privind revizuirea limitelor maxime de reziduuri existente pentru dimetaclor în conformitate cu articolul 12 din Regulamentul (CE) nr. 396/2005. EFSA Journal 2016;14(11):4632.
(5) Autoritatea Europeană pentru Siguranța Alimentară; Aviz motivat privind revizuirea limitelor maxime de reziduuri existente pentru lufenuron în conformitate cu articolul 12 din Regulamentul (CE) nr. 396/2005. EFSA Journal 2017;15(1):4652.
coloana referitoare la 2-fenil-fenol se înlocuiește cu următorul text:
Grupe și exemple de produse individuale cărora li se aplică LMR-uri (a)
2-fenil-fenol (sumă de 2-fenil-fenol și conjugații acestuia, exprimată ca 2-fenil-fenol) (R)
se adaugă următoarele coloane pentru bensulfuron-metil, dimetaclor și lufenuron:
Lufenuron (orice raport de izomeri constituenți) (F)
În anexa III, coloanele pentru dimetaclor și lufenuron se elimină.
(*1) Limita de cuantificare analitică
2-fenil-fenol (sumă de 2-fenil-fenol și conjugații acestuia, exprimată ca 2-fenil-fenol)
2-fenil-fenol - cod 100000, cu excepția 1040000: 2-fenil-fenol
Limita maximă de reziduuri aplicabilă pentru hrean (Armoracia rusticana) din grupa condimente (cod 0840040) este cea stabilită pentru hrean (Armoracia rusticana) din categoria legume, grupa legume rădăcinoase și cu tuberculi (cod 0213040) având în vedere variațiile nivelurilor cauzate de prelucrare (uscare) în conformitate cu articolul 20 alineatul (1) din Regulamentul (CE) nr. 396/2005.
(*2) Limita de cuantificare analitică
Autoritatea Europeană pentru Siguranța Alimentară a constatat indisponibilitatea unor informații referitoare la trialurile privind reziduurile. La revizuirea LMR, Comisia va ține seama de informațiile din prima teză, în cazul în care acestea sunt transmise până la 19 martie 2020 sau, în cazul în care informațiile nu sunt transmise până la data specificată, de lipsa acestora.
Autoritatea Europeană pentru Siguranța Alimentară a constatat indisponibilitatea unor informații referitoare la metodele analitice. La revizuirea LMR, Comisia va ține seama de informațiile din prima teză, în cazul în care acestea sunt transmise până la 19 martie 2020 sau, în cazul în care informațiile nu sunt transmise până la data specificată, de lipsa acestora.
Rinichi”
REGULAMENTUL DE PUNERE ÎN APLICARE (UE) 2018/80 AL COMISIEI
privind prețul minim de vânzare pentru laptele praf degresat pentru a șaisprezecea invitație parțială de participare la licitație în cadrul procedurii de licitație deschise prin Regulamentul de punere în aplicare (UE) 2016/2080
având în vedere Regulamentul de punere în aplicare (UE) 2016/1240 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește intervenția publică și ajutorul pentru depozitarea privată (2), în special articolul 32,
Regulamentul de punere în aplicare (UE) 2016/2080 al Comisiei (3) a deschis vânzările de lapte praf degresat prin procedură de licitație.
Având în vedere ofertele primite pentru a șaisprezecea invitație parțială de participare la licitație, este necesar să se stabilească un preț minim de vânzare.
În ceea ce privește a șaisprezecea invitație parțială de participare la licitație pentru vânzările de lapte praf degresat în cadrul procedurii de licitație deschise prin Regulamentul de punere în aplicare (UE) 2016/2080, pentru care perioada în care trebuiau depuse oferte s-a încheiat la 16 ianuarie 2018, prețul minim de vânzare este 119,00 EUR/100 kg.